Diari Oficial de la Generalitat Valenciana


Sumari del DOGV 4683, del 03-02-2004 (2004/582)

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Finestrat (Alacant).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/582


Data del document
:   25-11-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Finestrat
    * farmacologia
    * procediment administratiu
    * legislació farmacèutica

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Finestrat (Alacant). [2004/X582]
  
Vist l'expedient iniciat a instància de María de los Ángeles González Valdivieso en data de 18 de desembre de 2002, a fi de sol·licitar l'autorització d'una nova oficina de farmàcia en el municipi de Finestrat (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. María de los Ángeles González Valdivieso, en data de 18 de febrer de 2003, sol·licita l'autorització d'una nova oficina de farmàcia en el municipi de Finestrat (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es va posar de manifest als farmacèutics del municipi de Finestrat (Alacant). Van formular un escrit d'oposició a la concessió de l'autorització sol·licitada María del Carme Reig López i Aurelio Martínez Sánchez.
  
III. S'ha tramitat l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia, i la Direcció General de Farmàcia i Productes Sanitaris emet un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre la present sol·licitud d'acord amb el que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. D'acord amb l'article 3 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia ?en les zones farmacèutiques turístiques i en els municipis que, dins de les zones farmacèutiques generals, consten com a municipis turístics en el Mapa de Zones Farmacèutiques de la Comunitat Valenciana, una vegada ajustada la proporció habitants/farmàcia segons el mòdul bàsic general, complementàriament es podrà establir una oficina de farmàcia per cada 3.500 habitants estacionals?.
  
D'acord amb els articles 6 i següents del Decret 149/2001, de 5 d'octubre, del Govern Valencià, ?les autoritzacions s'adjudicaran als sol·licitants atenent la puntuació obtinguda per cada un d'acord amb el barem que s'establisca per a això??, i no directament com pretén la sol·licitant.
  
D'altra banda, els certificats de la secretària de l'Ajuntament de Finestrat, de data 29 de gener i 10 de febrer de 2003, no són conformes amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, atés que la població a què fa referència el primer certificat és la que hauria de tindre's en compte en l'aplicació del mòdul general, i en el segon se certifica el nombre d'unitats urbanes del municipi i no ?el nombre de vivendes de segona residència?, com establix el decret esmentat.
  
En conseqüència, només pot computar-se la població acreditada mitjançant la documentació presentada. En el supòsit de considerar ben acreditada la població estacional mitjançant certificat emés per un organisme oficial competent i no mitjançant un informe, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i aplicant l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix ?per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda?, es deduïx que:
  
- 513 places hoteleres X 0,2 = 103 hab.
  
- 2.137 places en apartaments turístics X 0,2 = 427 hab.
  
 Total = 530 hab.
  
Per tant, el total de 530 habitants estacionals acreditats, és molt inferior al mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.
  
En conseqüència, vistos els fets i fonaments jurídics anteriors, resolc:
  
Denegar l'autorització administrativa per a l'establiment d'una nova oficina de farmàcia en el municipi de Finestrat (Alacant) en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de María de los Ángeles González Valdivieso.
  
Que es publique esta resolució en el Diari Oficial de la Generalitat Valenciana, amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de novembre de 2003.- El conseller: Vicente Rambla Momplet.